Z:gnu-www-ja-linux-and-gnu--79579c-Many people have made major co/sq

Mjaft vetë kanë dhënë kontribut të rëndësishëm për software-in e lirë te sistemi, dhe të tërë e meritojnë t’u jepet haka për software-in e tyre. Por shkaku pse është sistem i integruar &mdash;dhe jo thjesht një koleksion programesh të dobishme&mdash;është ngaqë Projekti GNU i hyri punës për të ndërtuar një të tillë. Hartuam një listë të programeve të domosdoshme për ndërtimin e një sistemi të plotë të lirë dhe, në mënyrë sistematike, gjetëm, shkrojtëm, ose gjetëm njerëz për shkrimin e gjithçkaje në listë. Shkruam përbërësit thelbësorë, por ama të pabujë (1) ngaqë pa ta nuk mund të kihet sistem. Disa nga përbërësit e sistemit tonë, mjetet e programimit, u bënë popullorë për hesap të vet në qarqet e programuesve, por shkruam mjaft përbërës që nuk janë mjete (2). Hartuam madje edhe një lojë shahu, Shah GNU, ngaqë një sistem i plotë lyp edhe lojëra.